СЛУЖБЕНИ ГЛАСНИК

ОПШТИНЕ НОВО ГОРАЖДЕ

|  |  |
| --- | --- |
| Година XVII – број 6 | Петак, 01.04.2022. године |

**Начелник**

На основу члана 64. став (1) Закона о службеницима и намјештеницима у органима јединице локалне самоуправе („Службени гласник Републике Српске“, број: 97/16), начелник општине Ново Горажде д о н о с и

**ПЛАН ЗАПОШЉАВАЊА**

**у Општинској управи општине Ново Горажде за 2022. годину**

I

Планом запошљавања у Општинској управи општине Ново Горажде за 2022. годину утврђује се стварно стање попуњености радних мјеста у Општинској управи општине Ново Горажде, потребан број ангажовања службеника и намјештеника на неодређено вријеме, те планира евентуални пријем приправника у 2022. години.

II

(1) Узевши у обзир одредбе Правилника о унутрашњој организацији и систематизацији радних мјеста у Општинској управи општине Ново Горажде, у Општинској управи општине Ново Горажде, поред радних мјеста функционера дефинисаних Законом о статусу функционера јединице локалне самоуправе, систематизовано је 22 радна мјеста са 23 извршиоца, од чега су 16 радних мјеста општинских службеника, а 6 радних мјеста су радна мјеста намјештеника.

(2) Од укупно 22 радна мјеста, које су предвиђена Правилником из претходног става, тренутно непопуњених радних мјеста су три, и то:

- Шеф Одсјека за општу управу (један извршилац) – службеник Општинске управе друге категорије у оквиру Одсјека за општу управу, 1 извршилац;

- Спремачица (два извршиоца) – намјештеничко радно мјесто, сврстано у Одсјек за општу управу и

- Курир (један извршилац) намјештеничко радно мјесто, сврстано у Одсјек за општу управу.

III

(1) У 2022. години, потребан број намјештеника који би у Општинској управи општине Ново Горажде засновали радни однос на неодређено вријеме је 1.

(2) У погледу запошљавања службеника унутар Општинске управе општине Ново Горажде, планирано је реализовање једног јавног конкурса који је у току, а за чије расписивање је надлежна Скупштина општине и који се односи на радно мјесто Секретар Скупштине општине.

(3) Начелник општине Ново Горажде ће, уколико се за то стекну услови, упражњено радно мјесто из става (1) попунити путем јавног конкурса који ће бити расписан, објављен и спроведен сагласно одредбама Закона.

IV

У складу са тренутним кадровским потребама Општинске управе општине Ново Горажде, у 2022. у Општини је планирано запошљавање од највише 3 приправника.

V

Овај План ступа на снагу осмог дана од дана његовог објављивања у “Службеном гласнику општине Ново Горажде”.

**Број: 02/1-10-1/22**

**Ново Горажде, 01.04.2022. године**

 **НАЧЕЛНИК**

 **Мила Петковић , с.р**

Оснивач и издавач: Скупштина општине Ново Горажде. Главни и одговорни уредник Горан Петровић – секретар Скупштине општине Ново Горажде, уредник Данијела Јеремић – административни радник – оператер. Телефон: 058/430-095, факс: 058/432-100.

Службени гласник општине Ново Горажде основан је Одлуком Скупштине општине Ново Горажде број: 01/01-013-2-3/06 од 28.02.2006. године